REPUBLIKA HRVATSKA RKDP: 17056

MINISTARSTVO PROSVJETE I ŠPORTA MB: 0319163

Razdjel: 000 ŠIFRA:03-043-501

Razina: 31 ŽR:HR92 23400091100060538

OIB: 28990867382

ŠIFRA DJELATNOSTI: 8532

PRORAČUNSKI KORISNIK:

# SREDNJA ŠKOLA TINA UJEVIĆA

**44320 KUTINA**

**MATE LOVRAKA 3**

**OBRAZLOŽENJE IZVJEŠTAJA O IZVRŠENJU FINANCIJSKOG PLANA**

**za razdoblje 01.01.2023. – 30.06.2023.**

U analiziranom izvještajnom razdoblju ostvareno je prihoda u iznosu 658.234,87 eura te rashoda u iznosu od 670.025,49 eura. Manjak ostvarenih prihoda pokriven je dijelom prenesenog viška iz 2022. godine, koji je raspoređen Odlukom o raspodjeli viška od 24.ožujka 2023. godine, odnosno pokriti će se planiranim prihodima iz budućih razdoblja. Ostvareni su prihodi i rashodi na razini 50% od ukupnog financijskog plana Škole.

PRIHODI

Prihodi ostvareni iz izvora 52 Ostale pomoći odnose se na prihode od MZO za plaće i materijalna prava zaposlenika Škole, prihode za dnevnice nastavnika-sudionika državnih športskih natjecanja, naknade za nezapošljavanje osoba sa invaliditetom te prihoda za nabavku higijenskih potrepština za učenice. Ostvareno je više prihoda u odnosu na isto razdoblje u 2022. godini zbog rasta iznosa osnovice plaće, iznosa materijalnih prava te većeg broja zaposlenika.

Prihodi na izvoru 41 Prihodi za posebne namjene ostvareni su od izrade duplikata svjedodžbi te sredstava uplaćenih od strane učenika u svrhu održavanja kazališne predstave.

Vlastiti prihodi na izvoru 41 ostvareni su od najma školske sportske dvorane, krovišta školske sportske dvorane i zatvorenog prostora unutar škole. U odnosu na isto razdoblje u 2022. godini ostvareno je više prihoda jer je športska dvorana obnovljena vlastitim snagama i osposobljena za korištenje nakon prokišnjavanja te je najam korišten u svim dostupnim terminima. Također, ugovoren je najam prostora unutar škole za tri samoposlužna aparata - za kavu, hranu i bezlkoholna pića. Cijena najma školske sportske dvorane je minimalno rasla uslijed konverzije na euro i rasta cijena energenata.

Donacije na izvoru 61 ostvarene su od strane fizičkih osoba u vidu donacije knjiga za školsku knjižnicu te donacije od strane turističkih agencija za dnevnice nastavnika-voditelja putovanja na stručnim izletima učenika.

Prihodi izvora 11 Opći prihodi i primici odnose se na prihode od strane Osnivača za pokrivanje redovnih materijalnih rashoda. Prihodi su ostvareni u iznosu više od 70% zbog rasta cijena svih elemenata potrebnih za regularno i normalno poslovanje Škole. Najveći izdatak uzrokuje rast cijena energenata – električne energije, prirodnog plina i benzinskih goriva te slijedom toga rast cijena uredskog materijala, usluga prijevoza i poštarine, tekućeg i investicijskog održavanja i ostaloga. Također, zbog porasta naknade na prijevoz zaposlenika na posao i s posla, povećana je potreba za sredstvima od Osnivača. U sklopu materijalnih prihoda nalaze se i prihodi ostvareni kroz projekt Shema školsko voće. Prihodi ostvareni za financiranje rashoda za nabavu nefinancijske imovine odnose se na opremanje novouređenog ureda školske psihologinje te nabavu pametne ploče.

RASHODI

Izvor 11 Opći prihodi i primici

Rashodi za zaposlene ostvareni više od 70% financijskog plana; odnose se na rashode za financiranje plaće i ostalih materijalnih troškova vezanih za provedbu projekta Pomoćnik u nastavi.

Materijalni rashodi se odnose na sve rashode potrebne za osiguravanje neometanog poslovanja Škole te su ostvareni više od 80% što je posljedica rasta cijena. Također, veći broj zaposlenika ostvaruje pravo na naknadu prijevoza, učenici i nastavnici sudjelovali su na većem broju županijskih i državnih natjecanja a odobren je i veći broj službenih putovanja i stručnih usavršavanja zbog ukidanja COVID-19 mjera.

Također je financirana kupnja namještaja za potrebe uređenja novoga ureda školske psihologinje.

Izvor 31 Vlastiti prihodi

Planirano je pokriće većeg dijela materijalnih rashoda iz prenesenog viška, međutim ostvareni su vlastiti prihodi u tekućem razdoblju te je samo dio materijalnih rashoda pokriven iz viška. Pokriće rashoda iz vlastitih prihoda odnosi se na rashode koje ne financira Osnivač odnosno rashode koji su vezani za ostvarenje vlastitih prihoda te financiranje nabavke nefinancijske imovine.

Iz vlastitih prihoda i prenesenog viška pokriveni su troškovi učeničkih natjecanja, oporezivih dnevnica, nagrada za učenike, izrade promotivnih materijala, nabave novih dresova, kupnje kupaonske galanterije, opremanje učionica kutijama za mobitele, nabave higijenskih potrepština za učenice te nabave računala i računalne opreme.

Izvor 41 Prihodi za posebne namjene

Prihodi planirani od izrade duplikata svjedodžbi koriste se za pokriće materijalnih rashoda izravno vezanih za izradu duplikata svjedodžbi – nabava uredskog materijala u vidu tonera, fotokopirnog papira i ostalog potrošnog uredskog materijala. Također je ostvaren dio prihoda za financiranje dnevnica za nastavnike-voditelje na školskim izletima.

Izvor 51 Pomoći

Ostvareno 49% financijskog plana za rashode za zaposlene što je više nego u istom razdoblju prošle godine – posljedica rasta osnovice plaće, više zaposlenih, više prekovremenog rada te rast iznosa materijalnih prava zaposlenika.

Iz ovih prihoda su također financirane dnevnice za državna športska natjecanja, prijevoz, smještaj i prehrana učenika i nastavnika na putu u Strasbourg, nabava higijenskih potrepština za učenice te ostali materijalni rashodi za koje su sredstva namjenski doznačena.

Planirani višak sredstava odnosi se na prenesene viškove Županijskog stručnog vijeća – engleski jezik te višak sredstava za talijanskog lektora koji je utrošen za troškove prehrane učenika prilikom organizacije županijskog natjecanja.

Izvor 53 Pomoći EU

Ostvareni prihodi iz izvora 53 Pomoći-EU u iznosu 7.454,14 eura nisu planirani u izvornom financijskom planu s obzirom da su isti ostvareni po kandidaturi i osvajanju nagradnog putovanja za učenike u Strasbourg. Pomoć je uplaćena od strane EU Parlamenta i utrošena u potpunosti na organizaciju i financiranje troškova putovanja učenika i voditelja putovanja prilikom posjeta EU Parlamenta.

Izvor 61 Donacije

Ostvareni rashodi službenih putovanja odnosno dnevnice nastavnika-voditelja putovanja na školskim izletima. Iz planiranog prenesenog viška pokriveni troškovi prijevoza i kotizacije za državno natjecanje iz robotike. Dobivena manja donacija knjiga za školsku knjižnicu.

Izvor 97 Prihodi od prodaje nefinancijske imovine – višak

Sredstva prenesenog viška iz 2022. godine planiraju se u potpunosti utrošiti na kupnju knjiga za školsku knjižnicu. Manji dio utrošen u navedenom razdoblju za nabavku stručne literature.

VIŠAK KORIŠTEN ZA POKRIĆE RASHODA

U razdoblju 01.01.-30.06.2023. korišten je preneseni višak u iznosu od 1.236,37 eura za pokriće tekućih rashoda.

Višak iz izvora 92 – Pomoći korišten je za pokriće troškova prehrane prilikom organizacije županijskog natjecanja učenika iz talijanskog jezika u iznosu od 9,10 eura.

Višak iz izvora 93 – Vlastiti prihodi korišten je u iznosu od 759,33 eura za troškove nabave sitnog inventara odnosno novih dresova za školske sportske ekipe.

Višak iz izvora 96 – Donacije korišten je za troškove prijevoza i kotizacije za sudjelovanje na državnom natjecanju iz robotike.

Višak iz izvora 97 – Prihodi od nefinancijske imovine korišten je za nabavi stručne literature/knjiga za školsku knjižnicu.

Svi planirani preneseni viškovi raspoređeni su Odlukom o raspodjeli viškova od 24.travnja 2023. godine te se koriste prema ostvarenim rashodima.

Tijekom 2023. godine u potpunosti su ukinute posebne mjere zaštite od COVID-19 virusa te se poslovanje i organizacija rada u školi vratila u redovan tijek. Omogućeno je ponovno korištenje i najam unutrašnjih prostora škole, organizaciju okupljanja i društvenih događaja – školska i županijska natjecanja, izložbe, smotre, prezentacije i predavanja uživo vanjskih predavača, školski izleti, stručna usavršavanja i sl.

Uslijed poremećaja na svjetskim tržištima te neprestanog rasta cijena energenata porasle su i cijene svih ostalih materijalnih dobara i usluga te Škola ima veće troškove od planiranih. Svi troškovi koji se financiraju od strane Osnivača, a čiji iznosi prelaze planirane razine, podmiruju se u dogovoru sa Osnivačem dok se ostali troškovi ostvaruju u razini ostvarenih prihoda i prenesenih viškova.

KUTINA,\_\_\_\_\_\_\_\_\_\_\_\_\_\_\_\_\_

Ravnatelj:

\_\_\_\_\_\_\_\_\_\_\_\_\_\_\_\_\_\_

Saša Sambolek, prof.

Predsjednik školskog odbora:

\_\_\_\_\_\_\_\_\_\_\_\_\_\_\_\_\_\_

Tomislav Spahić